‫בסדר.‬
‫די!‬
‫היי, די.‬
‫תגידי שלום.‬ ‫-שלום!‬
‫- 23 במרץ, 2015 -‬
‫מוקד חירום.‬
‫- שעה 13:53 -‬
‫כן…‬
‫החברה שלי נחטפה אתמול בלילה.‬
‫- חטופה -‬
‫- מאר איילנד, ואלחו, קליפורניה -‬
‫מה הכוונה, נחטפה?‬
‫- שדרת קירקלנד -‬
‫מישהו נכנס לבית שלנו.‬
‫הוא קשר אותנו.‬
‫הוא לקח אותה.‬
‫ולא התקשרת אתמול בלילה, כשזה קרה?‬
‫הייתי קשור.‬ ‫-אתה…‬
‫באיזו שעה השתחררת, אדוני?‬
‫הבוקר.‬
‫הם נתנו לי חומר מרדים.‬
‫איך קוראים לחברה שלך?‬
‫דניס.‬
‫איך קוראים לך?‬
‫ארון.‬
‫בסדר, רשמתי את הקריאה‬ ‫ואנחנו מזניקים שוטרים.‬
‫לאורך המסדרון הזה ואז ימינה.‬
‫השטח נקי.‬
‫בסדר, אז אתמול בלילה ישנת עם החברה שלך.‬
‫כשהתעוררתי ראיתי אורות מבזיקים.‬
‫הם אמרו, "ארון,‬ ‫שכב על המיטה עם הפנים למטה".‬
‫ואמרת שסיממו אותך?‬
‫הם נתנו לי נייקוויל ודיאזפם, או משהו כזה.‬
‫שתיתם יין, או משהו כזה?‬ ‫השתמשת בסמים אי פעם בעבר?‬
‫לא, אני לא השתמשתי בסמים.‬
‫אתה יכול לצאת איתנו לרגע?‬
‫- סיוט נוסח אמריקה -‬
‫- חלק ראשון -‬
‫- החבר -‬
‫- תחנת משטרה, משטרת ואלחו -‬
‫- שעה 15:04 -‬
‫- דניס האסקינס נעדרת מזה עשר שעות -‬
‫טוב, ארון. זאת סטפני.‬
‫ראשית אקח דגימה מצידו הפנימי של הפה שלך.‬
‫היא תיקח לך דם.‬
‫אני מצטער, אנחנו חייבים לוודא שתוריד הכול.‬
‫שלום, מה שלומך?‬ ‫-אני בסדר.‬
‫אני מאט מאסטרד.‬
‫- הבלש מאט מאסטרד, משטרת ואלחו -‬
‫ראשית, אני לא בטוח שמישהו‬ ‫אמר לך את זה ואני רוצה לוודא שאתה מבין.‬
‫אנחנו רואים אותך כקורבן במקרה הזה.‬
‫אתה לא מעוכב, או משהו כזה.‬ ‫אתה בבגדי כלא כי זה כל מה שיש לנו.‬
‫אני רוצה רק לוודא שאתה מבין את המצב.‬
‫בסופו של דבר, מדובר בדניס.‬
‫היכן היא ומה קרה לה?‬
‫החוטפים האלה לקחו…‬
‫- ארון קווין -‬
‫הם לקחו מישהי שאני אוהב…‬
‫ולא ידעתי היכן היא נמצאת.‬
‫- חדר חקירות 1 -‬
‫חשבתי, "אני אספר למשטרה כל פרט שאני זוכר.‬
‫"אני כאן כדי לעזור להם.‬
‫"אני רוצה שהם ימצאו אותה."‬
‫בחר נקודה בזמן,‬ ‫תגיד לי היכן אתה רוצה להתחיל‬
‫וספר לי מה קרה.‬
‫התעוררתי. היה אור לבן חזק שסנוור אותנו.‬
‫ראיתי שיש עלינו שלוש נקודות לייזר.‬
‫מישהו הפעיל טייזר‬ ‫והאיש אמר, "ארון, שכב עם הפנים למטה".‬
‫הוא קרא לך בשמך?‬
‫כן.‬ ‫-בסדר.‬
‫אז הוא ביקש מדניס‬ ‫לקשור את ידיי מאחורי גבי.‬
‫הרגשתי את דניס מעליי.‬
‫הרגשתי אותה מותחת את האזיקון.‬
‫אז הוא שם לי משקפי שחייה.‬
‫הם היו מושחרים. הוא כיסה לנו את העיניים.‬
‫התיישבתי והרגשתי ששמים לי מין אוזניות.‬
‫ואז התחלתי לשמוע מוזיקה.‬
‫היא הייתה מין…‬
‫פעמוני רוח.‬
‫כלומר שזה היה משהו מוקלט, שהשמיעו לך?‬ ‫-כן.‬
‫בהקלטה נאמר שהם יבדקו‬ ‫את המדדים החיוניים שלנו.‬
‫הקול אמר לי שהוא ימדוד לי לחץ דם.‬
‫הרגשתי אותו עוטף את הזרוע שלי‬ ‫במד לחץ הדם והרגשתי את הלחץ.‬
‫הם עמדו לתת לנו‬ ‫תרופת הרגעה כדי שנישאר רגועים.‬
‫זו הייתה תערובת‬ ‫של נייקוויל ודיאזפם, או משהו כזה.‬
‫אז שתיתי את זה והוא הורה לי לחזור לשכב.‬
‫רעדתי, או בגלל הקור,‬ ‫או בגלל תרופות ההרגעה,‬
‫וביקשתי שמיכה.‬
‫והוא אמר, "אני מצטער.‬
‫"שכחתי עד כמה קר פה,‬ ‫כי אנחנו בחליפות צלילה."‬
‫אחר כך הוא לקח את דניס‬ ‫לחדר אחר והשכיב אותי על הספה.‬
‫והוא אמר…‬
‫"יש לנו בעיה. אנדריאה הייתה המטרה".‬
‫מה לעזאזל…‬
‫אנדריאה?‬ ‫-כן. הארוסה לשעבר שלי,‬
‫שעדיין גרה בבית בספטמבר.‬
‫נפרדתי מאנדריאה כמה חודשים לפני החטיפה.‬
‫למה היא הייתה המטרה?‬
‫והוא אמר שהם ייקחו את דניס למרות זאת, כי…‬
‫אוכל לשלם לו מספיק כך שזה ישתלם להם.‬
‫הוא אמר שזה יעלה בערך 15,000 דולרים.‬
‫הם אמרו לי שהם מתקינים מצלמה כדי לצפות בי.‬
‫שאם אצא אל מחוץ‬ ‫לטווח המצלמה, הם יפגעו בדניס.‬
‫בשלב מסוים הוא לקח‬ ‫את המכונית שלי ולקח את דניס.‬
‫יש לך מכונית אחת?‬ ‫-כן.‬
‫ומהי?‬ ‫-טויוטה קאמרי.‬
‫בסדר.‬
‫שמעתי את המכונית שלי פועלת, בשביל הגישה.‬
‫ו…‬
‫החוטף לקח את דניס.‬
‫אז תרופות ההרגעה‬ ‫התחילו לפעול ואיבדתי הכרה.‬
‫- הנטינגטון ביץ', קליפורניה‬ ‫שש מאות קילומטרים מדרום לוואלחו -‬
‫ג'יין, מדבר הבלש טרי פויזר ממשטרת ואלחו.‬
‫קיוויתי שתחזרי אליי.‬
‫קיבלתי שיחת טלפון.‬
‫הבת שלי נחטפה.‬
‫- ג'יין האסקינס, אימה של דניס -‬
‫פשוט קרסתי.‬
‫זה פשוט לא היה הגיוני.‬
‫היא מצאה אהבה חדשה.‬
‫היא הייתה במערכת יחסים חדשה.‬
‫היא כבר הייתה דוקטור לפיזיותרפיה.‬
‫המון דברים היו לפניה.‬
‫לא ייתכן שזה קורה.‬
‫- מייק האסקינס, אביה של דניס -‬
‫דניס נחטפה. מה פתאום?‬ ‫זה היה כאילו שמשהו פגע בי.‬
‫זהו הסיוט הנורא ביותר של כל אב.‬
‫אז התקשרתי למשטרת ואלחו.‬
‫הם אמרו לי שהיא נלקחה מביתו של החבר שלה‬
‫ושהם מתשאלים אותו.‬
‫ארון.‬
‫תגיד שלום.‬
‫מעולם לא פגשתי את ארון.‬
‫ארון.‬ ‫-לא ידעתי שום דבר עליו.‬
‫שלום.‬
‫אבל כל חבר שדניס מצאה היה אדם טוב‬
‫והיא נראתה מאושרת.‬
‫לא הכרתי את ארון כלל. כאחיה,‬ ‫הדבר היחיד שחשבתי עליו היה להגן עליה.‬
‫- דווין האסקינס, אחיה של דניס -‬
‫אז אם לטיפוס הזה היה קשר לעניין…‬
‫רמת החשד שלי פשוט עלתה.‬
‫בענק.‬
‫- ואלחו -‬
‫מבזק חדשות מוואלחו.‬
‫המשטרה פרסמה התרעה לגבי אישה‬ ‫שנחטפה למטרות כופר מבית במאר איילנד.‬
‫ככתב פלילי, אני בקושי נמצא במשרד.‬
‫אני כמעט גר במכונית שלי.‬
‫- הנרי לי, "סן פרנסיסקו כרוניקל" -‬
‫אני מסקר דברים נוראים:‬ ‫רצח, פשעי מין, התעללות בילדים…‬
‫אבל זה היה משהו מוזר מאוד.‬
‫- קורבן החטיפה -‬
‫אישה בת 29 נחטפה בוואלחו.‬
‫זאת קהילה טובה.‬
‫זה מקום שאפשר לגדל בו משפחה.‬
‫ההרגשה היא שבטוח כאן.‬
‫לכן זה נדיר מאוד. ממש נדיר שיש חטיפה בכלל.‬
‫- דניס האסקינס -‬
‫ראשית חיפשתי אותה בפייסבוק.‬
‫רציתי לדעת על דניס כמה שיותר.‬
‫דניס האסקינס נראתה‬ ‫כמו בחורה אמריקנית טיפוסית.‬
‫בלונדינית.‬
‫מושכת מאוד.‬
‫פיזיותרפיסטית.‬
‫ידעתי שזאת חקירה‬ ‫שכל כלי התקשורת באזור המפרץ יסקרו.‬
‫- משטרת ואלחו -‬
‫משטרת ואלחו קבעה מסיבת עיתונאים.‬
‫המפקח קני פארק נשא דברים.‬
‫כשתהיו מוכנים.‬ ‫-כן, אדוני.‬
‫בהחלט הייתה תחושה של ציפייה באוויר.‬
‫זמן קצר לפני השעה 14:00…‬
‫- המפקח קני פארק, משטרת ואלחו -‬
‫פנה גבר בן 30 למשטרת ואלחו.‬
‫הוא אמר, בעיקרון, שהאישה, גברת האסקינס,‬
‫נלקחה בכוח, כנגד רצונה, מבית המגורים.‬
‫- ארון קווין -‬
‫עד מהרה נודע לכלי התקשורת‬ ‫שהעד לחטיפה הזאת הוא ארון קווין,‬
‫ושארון הוא החבר של דניס.‬
‫החטיפה התרחשה באמצע הלילה,‬
‫אך הוא דיווח על כך רק מספר שעות לאחר מכן.‬
‫הסתכלנו זה על זה.‬
‫"מה הקטע? למה היה עיכוב?"‬
‫נכון לרגע זה,‬ ‫מקום הימצאה של גברת האסקינס אינו ידוע‬
‫ואנחנו מתייחסים למקרה‬ ‫כאל חטיפה למטרות כופר.‬
‫רוב החטיפות אינן מתבצעות בידי זרים,‬
‫כך שהיה סביר שהחבר יהיה חשוד במעשה.‬
‫מדוע הוא חיכה‬ ‫כ-12 שעות לפני שדיווח לכם על כך?‬
‫לצערי אני לא יכול לפרט הרבה בשעה זו,‬
‫וכרגע אנחנו עובדים איתו‬ ‫כדי לפתור את התעלומה.‬
‫אז אנשים לא ידועים…‬
‫פרצו לבית שלך וחטפו אותה?‬
‫איך הם נכנסו לבית שלך?‬ ‫-אני לא יודע.‬
‫הם לא פרצו את הדלת הקדמית?‬ ‫-לא.‬
‫או את הדלת האחורית?‬ ‫-לא.‬
‫זאת לא הייתה הדרך שבה הם נכנסו פנימה?‬
‫לא, זה היה מתוכנן היטב.‬
‫בסדר.‬
‫ומה קרה אז?‬
‫התעוררתי, עדיין תחת השפעת תרופות ההרגעה.‬
‫הייתי מותש מאוד‬ ‫ולפי השעון השעה הייתה 11:30.‬
‫שש שעות כבר חלפו מאז שדניס נחטפה.‬
‫האזור שבו הייתי‬ ‫אמור להישאר סומן בסרט אדום,‬
‫והייתה שם מצלמה שכוונה אליי.‬
‫לא ראיתי אותה. זאת מצלמת רשת?‬ ‫-היא הותקנה על התקרה, בפינת החדר שלי.‬
‫בערך כמו המצלמה הזאת.‬
‫לא יכולתי להתקשר למשטרה, כי הם צפו בי.‬
‫בסופו של דבר‬ ‫קיבלתי הודעת אי-מייל מהחוטפים.‬
‫הם רצו כופר של 15,000 דולרים במזומן.‬
‫התקשרתי לבנק כדי לראות כמה אוכל לקבל.‬
‫אמרו לי ש-3,500.‬
‫- אני יכול לקבל רק 3,500 -‬
‫כתבתי את זה בחזרה לחוטפים.‬
‫הם לא חזרו אליי.‬
‫חמש דקות.‬
‫עשר דקות.‬
‫עשרים דקות.‬
‫אז התחלתי להיכנס לפניקה,‬ ‫כי חשבתי, "אין לי את הסכום שהם רוצים".‬
‫ובראשי התחלתי לחשוב,‬
‫"כמה זמן יש לדניס?"‬
‫אז אמרתי לעצמי…‬
‫"אני לא יכול לסמוך על המנוולים האלה".‬
‫הרגשתי שהאפשרות היחידה שלי…‬
‫היא לבקש עזרה,‬
‫למרות שהסיכון היה עצום.‬
‫אבל…‬
‫סמכתי על המשטרה.‬
‫חשבתי שהם יעזרו לי.‬
‫הגענו לתחנת המשטרה ללא מושג מה קורה.‬
‫ביקשנו להיפגש עם ארון.‬
‫- מריאן וג'ו קווין, הוריו של ארון -‬
‫נאמר לנו שאנחנו לא יכולים ושהוא בתשאול.‬
‫הבלש לקח אותנו לחדר ישיבות.‬
‫הוא התחיל לשאול אותנו שאלות בקשר לארון.‬
‫והנה ארון קווין ואבא, הולכים לעבר קנדה.‬
‫- 22 ביוני, 98' -‬
‫הגשימו את החלום שלכם!‬
‫- 24 ביוני, 98' -‬
‫ארון היה ילד שקל מאוד לגדל.‬
‫קדימה, ארון! קדימה!‬
‫קפטן קבוצת הפוטבול.‬
‫היו לו הרבה חברות.‬
‫הוא שבר להן את הלב.‬
‫ארון לא היה בעייתי מעולם.‬
‫הוא לא ביצע פשעים. הוא לא השתמש בסמים.‬
‫הוא עבד בבית החולים‬ ‫הכי יוקרתי כפיזיותרפיסט.‬
‫הוא פשוט ילד טוב.‬
‫פגשנו את דניס רק פעם אחת.‬
‫היא נראתה נחמדה מאוד.‬
‫אבל לאחר כל מה שקרה‬ ‫עם ארוסתו לשעבר של ארון, אנדריאה,‬
‫פשוט לא רציתי שהוא ייחפז עם זה.‬
‫- חדר חקירות 1 -‬
‫התחלת את הסיפור שלך בשלוש לפנות בוקר.‬
‫ספר לי על הערב הקודם.‬
‫דניס באה אליי בערך בשש.‬
‫היא הביאה פיצה, לארוחת הערב.‬
‫הייתם שיכורים מאוד? או מעט?‬
‫לא, שתינו ארבע בירות וקוקטייל.‬
‫איך הייתה השיחה?‬
‫השיחה שלנו?‬ ‫-מה היה נושא השיחה?‬
‫תראה, היו לנו…‬
‫כי אני עובד גם עם ארוסתי לשעבר, אנדריאה.‬
‫היו לנו כמה בעיות בגלל זה.‬
‫- אנדריאה, ארוסתו לשעבר של ארון -‬
‫את לא חשודה, או משהו כזה. זה קשור בארון.‬
‫אנחנו מנסים להבין משהו בקשר לארון.‬
‫למיטב הבנתי, יש לכם עבר משותף.‬
‫אנחנו נפרדנו.‬
‫בטוב? ברע? באמצע?‬
‫ברע מאוד.‬
‫בשנת 2014 גיליתי‬ ‫שהארוסה שלי, אנדריאה, בוגדת בי.‬
‫הדחייה…‬
‫הרסה אותי.‬
‫זה היה קשה מאוד,‬ ‫כי ארון, דניס ואנדריאה עבדו…‬
‫באותו בית חולים, באותה יחידת שיקום.‬
‫תראה, אנחנו מסתדרים בעבודה.‬ ‫זה היה עצוב, אבל אנחנו…‬
‫ביקשתי ממנו להפסיק להיכנס למשרד שלי.‬
‫הוא רצה לחבק אותי, ולפעמים ניסה לנשק אותי,‬
‫אבל אמרתי לו שזה לא בסדר, והוא ידע זאת.‬
‫הוא עדיין מנסה לחזור אלייך?‬
‫נראה לי שהוא לא יסרב לרעיון.‬
‫- חדר חקירות 1 -‬
‫מערכת היחסים שלך עם ארוסתך לשעבר…‬
‫מה דניס אמרה?‬ ‫-היא רצתה להגביל את התקשורת‬
‫למה שחיוני לצורך העבודה,‬
‫כי המשכתי לדבר‬ ‫עם האקסית שלי בזמן שיצאתי עם דניס.‬
‫יש לי תמונה של אישה.‬ ‫תגידי לי אם את מזהה אותה.‬
‫קוראים לה דניס.‬ ‫-בסדר. היא עובדת ביחידה שאת עובדת בה?‬
‫כן.‬
‫נהגתי לומר לה שלום‬ ‫והיא נהגה להעמיד פנים שאני לא שם.‬
‫לא משהו רציני.‬ ‫זה היה הסימן הראשון לכך שאולי הם ביחד.‬
‫דניס. האם הייתה לה סיבה…‬ ‫כלומר, האם היא גילתה משהו?‬
‫היא מצאה מסרונים.‬
‫מה היה כתוב בהם?‬
‫תראה, היה כתוב שם שאנדריאה חשובה לי עדיין.‬
‫שרציתי לפתור את הבעיות ביחד איתה.‬
‫אז היא חשבה שאתה מתכוון לחזור לאנדריאה?‬
‫היא חששה מכך.‬
‫היא כעסה?‬ ‫-תראה…‬
‫כי בגדת בה?‬
‫לא, היא הרגישה שזה רק רגשי, אז…‬
‫מה היא הרגישה?‬ ‫-שבגדתי בה מבחינה רגשית, במובן מסוים.‬
‫אתה באמת אוהב את דניס?‬
‫אני באמת אוהב את דניס.‬
‫נמשך החיפוש אחר האישה מוואלחו‬ ‫שייתכן שנחטפה למטרות כופר.‬
‫- חיפוש אחר דניס האסקינס -‬
‫חוקרים פדרליים ומקומיים‬ ‫עובדים מסביב לשעון.‬
‫המשטרה משתמשת כרגע‬ ‫בכלבי גישוש בכל רחבי השכונה.‬
‫צוותי צלילה שמצוידים בסונאר‬ ‫החלו בחיפושים במים שמסביב לגשר מאר איילנד.‬
‫משטרת ואלחו פעלה במלוא הקיטור.‬
‫היא הפעילה כלבים וסירות.‬ ‫היא חיפשה את דניס בכל מקום.‬
‫מאחוריי אתם יכולים לראות‬ ‫הרבה מהסיקור התקשורתי שמתרחש כאן.‬
‫זה היה קרקס תקשורתי.‬
‫הגעתי אל הבית.‬ ‫זהו בית צהוב ויפה, ממש מהאגדות,‬
‫משהו שילד היה מצייר,‬ ‫פרט לסרט הסימון הצהוב.‬
‫שוטרים נכנסו ויצאו,‬ ‫מחפשים טביעות אצבע בכל מקום.‬
‫היו ניידות לאורך‬ ‫כל הרחוב וכל המקום הזה היה סגור,‬
‫ותהית, "איך ייתכן‬ ‫שזה קורה בשכונה יפה כל כך?"‬
‫עברתי מדלת לדלת ושאלתי שכנים,‬
‫"שמעתם או ראיתם משהו?‬ ‫אתם יודעים משהו על דניס?"‬
‫היא נחמדה. הם עובדים הרבה,‬ ‫אז לא ממש רואים אותם פה.‬
‫אנחנו מקווים שימצאו אותה.‬
‫- מתאה, שכנה -‬
‫מי חוטף אנשים בשביל כופר כיום?‬ ‫מצמרר רק לחשוב על זה.‬
‫לפעמים החיים מוזרים יותר מהדמיון,‬ ‫אני מניחה, אבל אני מקווה שהכול יהיה בסדר.‬
‫איך ייתכן שאיש לא ראה או שמע שום דבר?‬
‫שדניס פשוט נעלמה מהבית הזה באמצע הלילה?‬
‫- האם ראיתם את #דניס_האסקינס -‬
‫גללתי בטוויטר.‬
‫גזירי עיתון וסרטונים.‬ ‫וזה היה פשוט יותר מדי בשבילי.‬
‫ראינו את הסירות, אבל לא ידענו מה קורה.‬
‫חששתי שהם מצאו גופה.‬
‫צוותי חיפוש בודקים בשדות באזור.‬
‫כלבים לחיפוש גופות מלווים את המחפשים.‬
‫אני כתב פלילי.‬
‫כשמדווח שאישה נעדרת, לרוב מוצאים אותה מתה.‬
‫כיצד עוד אפשר להסביר‬ ‫את העובדה שהם חיפשו בסמוך לבית?‬
‫כולנו חשבנו שהוא התקשר למשטרה‬
‫ובדה סיפור שלם על כך שהיא נחטפה‬
‫כדי לחפות על כך שרצח אותה.‬
‫זה תמיד החבר.‬
‫אגיד לך את האמת.‬
‫אני אדבר איתך דוגרי.‬
‫הסיפור שלך מורכב מאוד,‬
‫ובאופנים מסוימים, נראה לי לא סביר.‬
‫תאמין לי, אני יודע.‬
‫תקשיב. אני כאן כדי לגלות את האמת.‬
‫אני פותר תצרפים.‬
‫כבר פתרתי הרבה תצרפים.‬
‫לא נראה לי שהיא נחטפה מהבית שלך.‬
‫מה אתה חושב?‬
‫אני חושב שמשהו רע‬ ‫קרה בבית שלך, בינך לבינה.‬
‫לא.‬
‫נראה לך שאנשים‬ ‫חוטפים אחרים בשביל 20,000 דולרים?‬
‫אני לא יודע.‬ ‫-הם לא.‬
‫אני יודע.‬ ‫-הם לא.‬
‫והם שחו אל הבית בחליפות הצלילה ההן?‬
‫בחייך, איש. זה פשוט לא הגיוני.‬
‫אז עכשיו אני מוציא‬ ‫את פיסות התצרף ומתחיל לעבוד עליהן.‬
‫איך אני יכול לגרום לכך‬ ‫שאתה תיראה כמו מפלצת?‬
‫אתה יודע שכיסוי המיטה שלך נעלם?‬
‫זה מה שהשוטר אמר לי.‬
‫ששמיכות נעלמו?‬ ‫-כן.‬
‫למה לקחת מהמיטה את השמיכה ואת הכיסוי?‬
‫למה שאיש הצפרדע יעשה את זה?‬
‫כדי לקחת את הגופה. אני מניח שלזה אתה חותר.‬
‫אז ברור לי שמה שקרה התרחש בחדר השינה הזה.‬
‫אולי היא לקחה מנת יתר.‬
‫שיחקתם בתרופות מרשם מהעבודה?‬
‫זה בסדר אם כן.‬ ‫-אני לא.‬
‫לקחתם יותר מדי והייתה לה מנת יתר וחשבת,‬
‫"שיט, מה אעשה?"‬
‫גם זה נראה לי אפשרי.‬ ‫-זה לא קרה.‬
‫יש בבית שלך דם.‬
‫דם?‬ ‫-כן.‬
‫אני עדיין לא יודע‬ ‫אם הוא שלה, אז אניח שהוא שלה.‬
‫אני אניח שהיא לא הייתה‬ ‫בחיים כשעזבה את הבית.‬
‫אני לא יודע,‬ ‫אולי קראת בשמה של אנדריאה בזמן הסקס‬
‫והיא התעצבנה, ואתה הוצאת משם את גופתה‬
‫וטפטפת מהדם שלה במדרגות.‬
‫אני לא עשיתי את זה.‬ ‫-אתה כן.‬
‫איש לא נכנס לבית שלך וחטף אותה בשביל כופר.‬
‫זה לא קרה.‬
‫אתה ישבת במשך שעות ארוכות‬
‫וניסית להבין, "אלוהים, מה אעשה?"‬
‫אבל ככל שעובר הזמן,‬ ‫הגופה שלה מתחילה להרקיב‬
‫ואתה נראה יותר כמו מפלצת.‬
‫תגיד לי את האמת בקשר למה שקרה.‬
‫אני לא עשיתי שום דבר.‬
‫אני לא. אז מהו השלב הבא?‬
‫תן לי רגע.‬
‫תן לי לחשוב מהו השלב הבא.‬
‫- שעה 04:33, יום שלישי, 24 במרץ -‬
‫קום לרגע. עמוד שם.‬ ‫-בסדר.‬
‫מה עוד?‬
‫- ארון בדיוק ביצע‬ ‫בדיקת פוליגרף של האף-בי-איי -‬
‫- הסוכן המיוחד פיטר פרנץ', אף-בי-איי -‬
‫בסדר. שב כאן.‬
‫טוב, ארון.‬ ‫אין לי שום ספק שנכשלת בבדיקה הזאת.‬
‫אז האם זו הייתה תאונה,‬ ‫או שאתה מפלצת מחושבת שהתעצבנה בגלל פרידה‬
‫ופשוט החלטת שהיא לא תהיה עם אף אחד אחר‬
‫ושתהרוג אותה ותיפטר מגופתה?‬
‫היא מתה, ואתה יודע שהיא מתה.‬
‫אני לא יודע שהיא…‬ ‫-כן, היא מתה.‬
‫אתה תאבד את הכבוד שהמשפחה שלך רוחשת לך,‬
‫אתה תהרוס אותם, כי הם הולכים להגן עליך‬
‫וכל מה שהם עבדו למענו ירד לטמיון.‬
‫אתה תהיה מפלצת, הרוצח הסדרתי הקר והמחושב‬
‫שחנק אותה, הרג אותה,‬
‫ואז נפטר מגופתה באדישות,‬ ‫במקום שבו לא נמצא אותה לעולם.‬
‫אני לא לקחתי אותה.‬ ‫-אתה יודע איפה היא ומה קרה לה, אז…‬
‫נראה לי שאני צריך עורך דין.‬ ‫-חכה.‬
‫מה אמרת?‬ ‫-שאני צריך עורך דין.‬
‫אני רוצה שתמצאו אותה.‬
‫אני לא יודע איפה היא.‬
‫אני לא עשיתי לה שום דבר.‬ ‫אז נראה לי שאני צריך עורך דין…‬
‫כדי שיעשה משהו. אני לא יודע.‬
‫בבקשה.‬
‫אני סנגור פלילי מאז 1978.‬
‫כל הזמן מתקשרים אליי מהכלא, מהרחוב…‬
‫- דן רוסו, סנגור -‬
‫ואני חושב, "זה פשוט טירוף".‬
‫בשעה שש בבוקר עניתי לטלפון‬
‫ומעולם לא שמעתי משהו כזה.‬
‫מדובר בבחור ממעמד הביניים,‬ ‫שכנראה מאמין למשטרה,‬
‫ונחקר בקשר להיעלמותה של החברה שלו.‬
‫הוא נמצא שם כבר 18 שעות.‬
‫והם הופכים אותו לשעיר לעזאזל.‬
‫מה קורה כאן, לעזאזל?‬
‫הלכתי לשם ובפעם הראשונה שראיתי את ארון‬
‫הוא היה חיוור כסיד והיה ברור שהוא בכה.‬
‫הם אכלו אותו חי,‬ ‫כמו כרישים שאוכלים פיתיון.‬
‫ואמרתי, "הוא נתן לכם‬ ‫דגימות די-אן-איי וטביעות אצבע.‬
‫"אם לא תעצרו אותו, הוא הולך איתי."‬
‫- משרד עו"ד "מאס את רוסו" -‬
‫כשארון בא הנה עם שותפי, דן,‬
‫הוא החל לספר לי מייד מה קרה.‬
‫- איימי מורטון, סנגורית -‬
‫התעוררתי ושמעתי קול פצפוץ.‬
‫והחדר הואר.‬
‫והסיפור ששמעתי ממנו היה פשוט לא ייאמן.‬
‫ואז האיש ניגש אליי והתחיל לשים לי‬ ‫משהו שלפי התחושה היה משקפי שחייה.‬
‫משקפיים, חליפת צלילה. זה טירוף.‬
‫ואז אמרתי, "אנחנו נעבור על זה שוב".‬
‫התעוררתי לקול פצפוץ.‬
‫הוא מוכן לפעולה.‬ ‫-החדר הואר.‬
‫"אתם חייבים למצוא אותה. היא נחטפה."‬
‫כשהחלטתי להתקשר למשטרה,‬ ‫חשבתי שאולי יתקיים מצוד.‬
‫שהם יעשו הכול כדי לאתר את האנשים האלה.‬
‫אבל הם התמקדו רק בי.‬
‫אני לא אדם אלים.‬
‫אין לי עבר פלילי.‬
‫אחי עובד באכיפת החוק.‬
‫אני ממשפחה טובה. אני עוזר לאנשים בעבודתי.‬
‫אני לא מוכן שיקראו לי רוצח שוב ושוב.‬
‫אני לא אפגע בדניס לעולם.‬
‫אני אוהב אותה.‬
‫אבל…‬
‫לא התנהגתי אליה כראוי.‬
‫ניצלתי את האמפתיה שלה.‬
‫אני בגדתי באמונה.‬
‫המסרונים שהיא מצאה היו הקש האחרון.‬
‫אבל אמרתי לדניס שאני מצטער…‬
‫והייתי צריך להראות לדניס‬ ‫שאני נוקט בצעדים ומשיג התקדמות.‬
‫עמדתי להתחיל ללכת לטיפול.‬
‫עמדתי להפסיק לדבר עם האקסית שלי.‬
‫הרגשתי שאנחנו יכולים להתחיל מחדש.‬
‫אבל כעת דניס נמצאת לגמרי לבדה.‬
‫רציתי רק שמישהו יעזור לנו.‬
‫ארון היה פתוח מאוד בקשר‬ ‫לאופן שבו מערכת היחסים שלו עם אנדריאה‬
‫גרמה לבעיות עם דניס.‬
‫העובדה שיש מניע פוטנציאלי‬
‫משמעה שאם דניס תימצא מתה,‬
‫הוא יואשם במעשה.‬
‫ואז רוסו ניגש אליי, במקום שבו איש לא ישמע.‬
‫"מה נראה לך? הוא אמין?"‬
‫ואמרתי, "דן, אני מאמינה לו. ואתה?"‬
‫אני האמנתי לו, בכל ליבי,‬
‫אבל איש בצפון אמריקה לא יאמין לסיפור הזה.‬
‫עשרים ושמונה שעות מייסרות‬
‫מאז שדניס האסקינס דווחה כנעדרת,‬ ‫ולדברי המשטרה נחטפה למטרות כופר.‬
‫משטרת ואלחו מודה שבשלב זה‬ ‫היא עדיין לא יכולה לענות על השאלה.‬
‫מה קרה לאישה הזאת?‬
‫- הנטינגטון ביץ' -‬
‫הייתי בפניקה. לא ידעתי מה לעשות.‬
‫לא נותנים לך ספרון‬ ‫שבו כתוב מה לעשות כשבתך נחטפת.‬
‫אז רציתי רק להגיע לוואלחו.‬
‫עליתי על הטיסה הראשונה לשם.‬
‫נסעתי לתחנת המשטרה.‬
‫היו שם הרבה אנשי תקשורת.‬
‫ורציתי להופיע בטלוויזיה כדי לפנות לדניס.‬
‫אני רוצה שהיא תדע‬
‫שהמשפחה נמצאת כאן.‬
‫אנחנו…‬
‫אנחנו אוהבים אותה,‬
‫ואנחנו לא מתייאשים.‬
‫ואם תראי את זה,‬ ‫נצלי את ההשראה שלך כדי להיאבק,‬
‫אם את יכולה, ובואי הביתה.‬
‫דניס הייתה ילדה קטנה ונחושה.‬
‫היו לה חלומות‬ ‫והיא הייתה ממוקדת בחלומות האלה.‬
‫התפללתי שהיא תשמע את המסר.‬
‫התפללתי ששום דבר רע באמת לא קרה לה.‬
‫פשוט התפללתי ש…‬
‫שהיא בחיים.‬
‫- שעה 12:24 -‬
‫- דניס האסקינס נעדרת מזה 31 שעות -‬
‫ביום שלישי אחר הצהריים‬
‫קיבלתי הודעת אי-מייל.‬
‫- לא ידוע, דניס האסקינס, קובץ שמע -‬
‫שורת הנושא, דניס.‬
‫- דניס האסקינס, אם-4-איי -‬
‫והיה בה קובץ שמע.‬
‫שלום, קוראים לי דניס האסקינס.‬ ‫נחטפתי. פרט לכך, אני בסדר.‬
‫רגע, מה?‬
‫נאמר שם, "קוראים לי דניס האסקינס. נחטפתי".‬
‫היא נשמעה רגועה מאוד. לא לחוצה, לא נסערת,‬
‫לא חוששת, לא מהוססת,‬ ‫ונשמע כאילו שהיא מזמינה מנה מתפריט.‬
‫תהיתי, "למה שלחו לי את זה?‬ ‫האם מישהו נוסף קיבל את זה?"‬
‫הבטתי סביבי. האם זאת בדיחה אכזרית?‬
‫לא היה לי מושג אם זה אמיתי או בדוי.‬
‫אבל בסופו של דבר החלטתי‬ ‫שאני צריך להעביר את זה למשטרת ואלחו,‬
‫כי אם זאת באמת היא,‬ ‫הם צריכים לדעת על כך מייד.‬
‫קיבלתי שיחת טלפון מהבלש.‬ ‫"אני צריך שתחזור לתחנה."‬
‫הייתה הקלטה עם קולה של דניס.‬
‫היינו חייבים ללכת לשם מהר.‬
‫הייתי בחרדה רבה כל כך‬ ‫עד שלקיתי בנשימת יתר.‬
‫הם הציבו מולי מחשב נייד.‬
‫התקרבתי לרמקול…‬
‫ושמעתי קול.‬
‫שלום, קוראים לי דניס האסקינס.‬ ‫נחטפתי. פרט לכך, אני בסדר.‬
‫אלוהים, זאת היא.‬
‫זאת היא.‬
‫היא בחיים.‬
‫לא היה ספק שזאת דניס.‬
‫ההופעה הראשונה שאליה הלכתי‬ ‫הייתה של "בלינק 182".‬
‫ידעתי שההופעה הראשונה שאליה הלכה‬ ‫הייתה "בלינק 182", עם חברתה בת'אני.‬
‫ואז היא דיברה‬ ‫על התרסקות מטוס שהתרחשה באותו יום.‬
‫מוקדם יותר היום‬ ‫התרסק מטוס בהרי האלפים. 158 אנשים נהרגו.‬
‫היא בחיים, ונמצאת היכן שהוא.‬
‫ורציתי לדעת אם פגעו בה.‬
‫רציתי לגעת בה.‬
‫לא יכולתי לתאר לעצמי מה עובר עליה.‬
‫אז בואו נלך למצוא אותה.‬
‫ואז הסוכן אמר,‬ ‫"אתה יודע, אני צריך להשלים את העבודה.‬
‫"כעת נשאל עוד כמה שאלות,‬ ‫כדי לראות אם פספסנו משהו."‬
‫וחשבתי, "מה לעזאזל אנחנו עושים?"‬
‫בלש נכנס לחדר ואמר,‬ ‫"שלום, אני הבלש מאסטרד".‬
‫הוא שאל אותנו שאלות בקשר לאופיה של דניס.‬
‫כמה חברים היו לה?‬
‫כמה זמן היא יצאה איתם, והאם היא שותה הרבה?‬
‫היה נראה שהוא מנסה‬ ‫למצוא דברים שליליים עליה.‬
‫הבלש שאל אותי אם בעברה של דניס היה משהו…‬
‫שעשוי לשפוך אור על העניין.‬
‫ובאותו רגע נזכרתי‬ ‫שכאשר דניס הייתה ילדה קטנה,‬
‫התעללו בה.‬
‫והבלש מאסטרד אמר‬ ‫שלעיתים קרובות, נשים שעברו התעללות מינית‬
‫מעמידות פנים שזה קורה שוב,‬ ‫כדי שיוכלו לחוות את ההתרגשות מחדש.‬
‫ואני…‬
‫הייתי פשוט המומה.‬
‫- הקלטת שמע מקורית -‬
‫בשעות הקרובות אני רוצה‬ ‫להבין מה קרה ומה דניס…‬
‫השעה הייתה מאוחרת והחדר הלך והתמלא.‬
‫היו שם סוכני אף-בי-איי, חוקרי רצח בכירים,‬
‫וכולם חקרו את ארון.‬
‫אז החלטתי להקליט את הכול.‬
‫מערכת היחסים שלך‬ ‫עם דניס עלתה על שרטון, נכון?‬
‫לא הייתי אומר "עלתה על שרטון".‬
‫הם לא הפסיקו לשאול אותו שאלות בקשר לדניס.‬
‫האם היא צרחה כשנלקחה מהבית?‬
‫לא.‬
‫בסדר. היא נאבקה בהם כשלקחו אותה?‬
‫לא שמעתי אותה צורחת.‬
‫היא יודעת שיש לך כסף?‬ ‫-היא מודעת למצבי הפיננסי, כן.‬
‫היא מודעת למצבך הפיננסי.‬
‫התחלתי לחשוב לעצמי,‬
‫"האם הם יודעים‬ ‫על דברים שאני לא יודעת עליהם?"‬
‫האם אי פעם חשבת שייתכן שדניס…‬
‫תכננה את זה?‬
‫- משרד עו"ד "מאס את רוסו" -‬
‫כשדיברתי עם איימי על דניס,‬
‫פשוט הייתי המום.‬ ‫האם המקרה הזה יכול להפוך למוזר עוד יותר?‬
‫- הנטינגטון ביץ' -‬
‫- שעה 09:09 -‬
‫מוקד חירום.‬
‫שלום, אני ממשטרת התנועה. נמצא איתי‬ ‫על הקו מייק האסקינס, בקשר לבתו שנחטפה.‬
‫כרגע קיבלתי בטלפון שלי‬ ‫הודעה ממנה, וזאת בהחלט היא,‬
‫שהיא הולכת ברגל לבית שלי, ברחוב 19.‬
‫איימי התקשרה אליי ואמרה לי,‬
‫"תסתכל בחדשות. דניס שוחררה".‬
‫אז אמרתי, "איך?"‬
‫- התפתחויות חדשות -‬
‫האישה שדווח שנחטפה‬ ‫מבית בוואלחו נמצאה בריאה ושלמה,‬
‫הבוקר, למעלה מ-600 ק"מ משם,‬ ‫בהנטינגטון ביץ' שבדרום קליפורניה.‬
‫פשוט לא האמנתי. אני…‬
‫הם שחררו אותה.‬ ‫חשבתי שלא אראה אותה שוב לעולם.‬
‫לא הצלחתי לעצור ברגשותיי.‬
‫אני יכול לומר לכם שהתפילות נענו.‬
‫היא שרדה את זה איכשהו.‬
‫מי חטף אותה? האם שולם כופר?‬ ‫ומדוע בדיוק כל זה קרה?‬
‫- אישה שנחטפה נמצאה בחיים -‬
‫מה קורה כאן?‬
‫מדוע שחררו אותה בהנטינגטון ביץ'?‬
‫זה פשוט לא היה הגיוני.‬
‫הנטינגטון ביץ' היא המקום שבו גדלה,‬ ‫במרחק 600 קילומטרים מוואלחו.‬
‫נותנים לך שירות הסעות‬ ‫מדלת לדלת, לאחר שנחטפת?‬
‫משטרת הנטינגטון ביץ'‬ ‫מדווחת שנראה שהאסקינס לא נפגעה‬
‫ושאין לה פציעות נראות לעין.‬
‫היא לבשה קפוצ'ון. היא הסתתרה מהתקשורת.‬
‫היא נראתה כמו חשודה, לא כמו קורבן.‬
‫משהו לא היה כשורה.‬
‫התחלתי לחשוב על האופן‬ ‫שבו אוכל להגיע לשם כמה שיותר מהר.‬
‫אז סימסתי למאט מאסטרד,‬
‫"ארון רוצה לדבר עם דניס".‬
‫ותשובתו של השוטר הייתה…‬
‫- גם אנחנו רוצים לדבר איתה. -‬
‫בשידור חי ממרכז השידור‬ ‫קיי-ג'י-או-טי-וי, כאן חדשות איי-בי-סי-7.‬
‫ערב טוב לכם שוב.‬ ‫אנחנו ממתינים למסיבת עיתונאים‬
‫עם משטרת ואלחו בעניין דניס האסקינס.‬
‫משטרת ואלחו עמדה לערוך מסיבת עיתונאים.‬
‫הייתי המומה.‬
‫הם אפילו לא דיברו איתנו.‬ ‫הם לא התקשרו לארון.‬
‫מה קורה, לכל הרוחות?‬
‫- שעה 21:27 -‬
‫- 12 שעות לאחר שדניס שוחררה -‬
‫שלום.‬
‫שוטר ממשטרת הנטינגטון ביץ'‬ ‫דיבר קצרות עם גברת האסקינס‬
‫ובתחילה היה נראה‬ ‫שהיא תשתף פעולה עם החקירה.‬
‫נכון לעכשיו לא שמענו מגברת האסקינס‬
‫וכבר אין לנו קשר עם אף אחד מבני משפחתה.‬
‫ההצהרה שמר קווין סיפק‬ ‫הייתה סיפור ממש לא ייאמן,‬
‫ובתחילה התקשינו להאמין לו‬
‫ובהמשך החקירה לא הצלחנו לאשר‬
‫אף אחד מהדברים שאמר.‬
‫דניס הייתה צריכה לדבר עם המשטרה.‬
‫היא הייתה צריכה לאשר‬ ‫מה שארון כבר סיפר ולתמוך בדבריו.‬
‫אף אחד מהטענות לא אושרה‬ ‫ולכן אני יכול לומר לכם כך:‬
‫מר קווין וגברת האסקינס‬
‫גזלו מהקהילה שלנו משאבים יקרים.‬
‫ידעתי שארון הוא קורבן,‬
‫אבל התחלתי לתהות‬ ‫מי ניצב מאחורי כל העניין הזה.‬
‫מעולם לא שמעתי על מקרה‬ ‫שבו החוטפים משאירים את קורבנם‬
‫בביתה של משפחתו.‬
‫וכשהאזנתי לקובץ השמע חשבתי לעצמי,‬
‫"אלוהים, האישה הזאת‬ ‫מדברת באופן רגוע מאוד".‬
‫שלום, קוראים לי דניס האסקינס.‬ ‫נחטפתי. פרט לכך, אני בסדר.‬
‫דניס תפסה את ארון מסתמס עם אנדריאה.‬
‫אולי היא הרגישה מושפלת. אולי היא כעסה.‬
‫אולי זאת נקמה.‬
‫המשטרה קוראת לזה עתה מרדף אחר הרוח בשדה.‬
‫חוקרים אומרים שהכול היה מבוים‬
‫ושלא הייתה חטיפה כלל.‬
‫השוטרים סבורים שמדובר במתיחה מורכבת.‬
‫נראה שעבדו גם על המשפחה.‬
‫למה הם אמרו זאת ופעלו כך?‬
‫זה היה טירוף.‬
‫ייתכן שנגד האסקינס והחבר שלה‬ ‫יוגשו אישומים מצד המדינה והממשל הפדרלי.‬
‫אנחנו, בתקשורת, הזדהינו עם דניס.‬
‫חשבנו שהיא הקורבן התמים.‬
‫כעת היא התגלתה בחיים. המצב התחיל להשתנות.‬
‫- "נעלמת" -‬
‫הסרט הזה, "נעלמת",‬ ‫יצא רק שנה אחת קודם לכן.‬
‫בכיכובם של בן אפלק…‬
‫רוזמונד פייק…‬
‫הסרט הוא על אישה שמגלה שבעלה בוגד בה,‬
‫ולכן מחליטה להיעלם ולהפליל אותו ברצח.‬
‫אני לא יודע איפה אשתי.‬ ‫באתי הביתה וזה מה שמצאתי.‬
‫זה מוזר, נכון?‬
‫כשהתעוררתי ראיתי אורות מבזיקים.‬
‫הם אמרו, "ארון, על המיטה עם הפנים למטה".‬
‫כולם חושבים שבעלה רצח אותה.‬
‫אבל אז היא מופיעה בחיים.‬
‫אז תהינו, אולי ארון הרגיז את דניס‬
‫וזוהי דרכה להתנקם בו?‬
‫במשטרה תוהים עכשיו,‬
‫האם האסקינס נעלמה כמו בסרט,‬
‫וזייפה את חטיפתה ממניעים נסתרים?‬
‫תרגום כתוביות: עמוס דיאמנט.‬